
Ministru kabineta rīkojums Nr. 629
Rīgā 2024. gada 28. jūlijā (prot. Nr. 30 40. §)
Par humānās palīdzības sniegšanu Ukrainai
· 1. Saskaņā ar Civilās aizsardzības un katastrofas pārvaldīšanas likuma 24. panta pirmo daļu atbalstīt humānās palīdzības sniegšanu Ukrainai, pamatojoties uz Ukrainas Veselības ministrijas 2024. gada 18. jūlija vēstuli par nepieciešamo palīdzību pēc Krievijas veiktā raķešu uzbrukuma bērnu slimnīcai "Okhmatdyt" Kijivā.
· 2. Neatliekamās medicīniskās palīdzības dienestam sagatavot humānās palīdzības sūtījumu:
· 2.1. antibiotikas pamecils 1g N1 – 550 flakoni;
· 2.2. antibiotikas penicilīns G 1 000 000 Ied.v. – 4000 flakoni;
· 2.3. antibiotikas gentamicīns 80 mg/2 ml – 2500 ampulas;
· 2.4. šļirces (dažādu izmēru) – 46 730 gab.;
· 2.5. injekciju adatas – 3100 gab.;
· 2.6. infūzijas sistēmas ar adatu – 5000 gab.;
· 2.7. manipulāciju žņaugi – 601 gab.;
· 2.8. leikoplasti – 106 gab.;
· 2.9. spiedoši pārsēji dzīvībai bīstamas asiņošanas apturēšanai – 85 gab.;
· 2.10. pārsēji lielu brūču pārsiešanai – 30 gab.
· 3. Veselības ministrijai (Neatliekamās medicīniskās palīdzības dienestam) sadarbībā ar fondu "Entrepreneurs for Peace" (reģistrācijas numurs 40008315882) organizēt šā rīkojuma 2. punktā minētā humānās palīdzības sūtījuma nogādāšanu Ukrainā.
· 4. Veselības ministrijai apkopot informāciju par humānās palīdzības sniegšanā izlietoto valsts materiālo rezervju atjaunošanai nepieciešamajiem izdevumiem, kā arī sagatavot un iesniegt Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". Noteikt, ka papildus piešķiramais finansējums, kas nepieciešams humānās palīdzības sniegšanā izlietoto resursu atjaunošanai, nepārsniedz 12 589 euro.

